## МОДЕЛ УГОВОРА

**ЗА ЈАВНУ НАБАВКУ ДОБАРА - ГРАЂЕВИНСКОГ МАТЕРИЈАЛА И СТОЛАРИЈЕ ЗА ИНТЕРНО РАСЕЉЕНА ЛИЦА**

Закључен у Врњачкој Бањи, дана 2023.године, између:

* 1. Општинске управе општине Врњачка Бања, ул.Крушевачка 17, 36210 Врњачка Бања, ПИБ 100917981, матични број 07175981, коју заступа Славиша Пауновић, Начелник Општинске управе, број рачуна: 840-75640-91 код Управе за трезор Краљево, Филијала Врњачка Бања (у даљем тексту: Наручилац) и

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_( у даљем тексту Добављач).

Уговорне стране констатују:

* Уговорне стране констатују: - да је Наручилац на основу члана 52., члана 88. и члана 93. Закона о јавним набавкама („Службени гласник РС“ бр. 91/19– у даљем тексту: Закон), спровео отворени поступак јавне набавке за набавку добара – грађевинског материјала и столарије за интерно расељена лица.
* да је Добављач доставио понуду бр. \_\_\_\_\_\_\_\_\_\_ од \_\_\_\_\_\_\_\_\_\_\_\_\_\_\_ године (уписује понуђач), и која чини саставни део овог уговора,
* да је Наручилац у складу са чланом 146. став 1. Закона, на основу Понуде Добављача и Одлуке о додели уговора број: \_\_\_\_\_\_\_\_\_\_\_\_\_\_ од \_\_\_\_\_\_\_\_\_\_\_. године, изабрао Добављача за набавку добара – грађевинског материјала и столарије за интерно расељена лица по спроведеном поступку јавне набавке бр.25/23.

**Члан 1.**

Предмет уговора је набавка и испорука грађевинског материјала и столарије за интерно расељена лица, у свему према техничкој спецификацији- предмеру и предрачуну грађевинског материјала из конкурсне документације и усвојеној понуди Добављача број\_\_\_\_\_\_\_\_\_од\_\_\_\_\_\_\_\_\_\_2023.године (уписује Наручилац).

**Члан 2.**

Добављач се обавезује да ће испоручити добро које у целини одговара понуди на адресе крајњих корисника, а све према одобреној листи крајњих корисника која је добијена од стране Наручиоца.

Добављач се такође обавезује и да прикупи сву документацију и изврши све неопходне радње које претходе испоруци добара.

**Члан 3.**

Уговорне стране прихватају цену коју је Добављач дао у понуди број \_\_\_\_\_\_\_ од

\_\_\_\_\_2023. године, која је саставни део овог уговора.

\_\_\_

Вредност уговорених добара износи \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ динара (без ПДВ-а). Укупна вредност уговорених добара износи \_\_\_\_\_\_\_\_\_\_\_\_\_\_\_\_\_\_\_\_\_\_\_динара (са ПДВ-ом). Уговорена цена је фиксна и не може се мењати за време трајања овог уговора.

**Члан 4.**

Добављач је дужан да:

* испоручи добра у року од \_\_\_\_\_\_\_\_\_дана од потписивања уговора,
* испоручи добра на адресе крајњих корисника, а све према спецификацијама добијеним од Наручиоца,
* да предузме све друге радње неопходне за испоруку добара на крајње адресе,
* да добра која су предмет ЈН 25/23 испоручи неоштећена и технички исправна на крајње адресе,
* да крајњим корисницима пружи савет везан за уградњу материјала, на њихов захтев,
* да достави Наручиоцу **отпремнице** које по садржини односно јединици мере одговарају спецификацији и другу документацију као доказ о испоруци добара на крајње адресе.

**Члан 5.**

Уговор о јавној набавци може да се измени на начин да се повећа обим набавке, под условом да су испуњени услови предвиђени чланом 160. Закона, односно вредност измене мора да буде мања од 10% првобитне вредности уговора о јавној набавци добара као и да вредност измене мора да буде мања од 15.000.000,00 динара.

**Члан 6.**

Уговорне стране су сагласне да се Наручилац обавезује да Добављачу исплати вредност уговореног добра у року до **45 дана**, по пријему комплетне документације о испоруци за сву робу која је предмет овог уговора (спецификација робе, пријемнице или отпремнице од стране крајњег корисника) и достављеног коначног рачуна – фактуре за испоручена добра.

Добављач испоставља Наручиоцу електронску фактуру, која треба да садржи битне елементе, из уговора ( гарантни рок, рок испоруке ), уз електронску фактуру добављач је у обавези да достави доказ о извршеној услузи - Добављач испоставља Наручиоцу електронску фактуру, која треба да садржи битне елементе,из уговора ( гарантни рок, рок испоруке), уз електронску фактуру добављач је у обавези да достави доказ о извршеној услузи - отпремнице

Приликом испостављања електронске фактуре Добављач ће уписати и ЈБКЈС 08083 Општинску управу општине Врњачка Бања.

Наручилац је овлашћен да приговори фактури у року од 7 дана од пријема. У супротном ће се сматрати да је исту примио без примедби.

**Члан 7.**

Добављач гарантује да ће испоручити уговорено добро, а у случају да то не испоштује, сагласан је да надокнади Наручиоцу сву претрпљену штету која услед тога настане.

Испоручилац је одговоран за све недостатке на испорученом добру. Гарантни рок за свако добро је рок према декларацији произвођача предметног добра.

**Члан 8.**

Добављач ће у тренутку закључења овог уговора, а најкасније у року од 7 (седам) дана од дана закључења уговора, као средство финансијског обезбеђења за добро извршење посла, предати наручиоцу оргиналну регистровану бланко соло меницу у висини од 10% одукупне уговорене вредности без ПДВ-а са роком трајања који је дужи од 10 дана од дана уговореног рока за испоруку добара. Достављена меница је безусловна и неопозива и саставни је део овог уговора.

Наручилац је овлашћен да безусловно реализује средство финансијског обезбеђења у случају не испуњења обавеза насталих по овом уговору.

**Члан 9.**

Ако Добављач прекорачи уговорени рок, својом кривицом, дужан је да за сваки дан закашњења плати наручиоцу уговорну казну у износу од 0,5% дневно од укупне уговорене вредности, с тим да износ тако одређене уговорне казне не може бити већи од 10% укупно уговорене вредности.

Делимично извршење или предаја уговорене испоруке у предвиђеном року не искључује обавезу плаћања уговорне казне.

**Члан 10.**

Ако је Наручилац због кашњења испоруке, претрпео штету која је већа од износа уговорне казне, може уместо уговорне казне захтевати накнаду штете, односно поред уговорне казне може захтевати и разлику до пуног износа претрпљене штете.

**Члан 11.**

Понуђач је дужан да без одлагања обавести Наручиоца о било којој промени података прописаних чланом 111. Закона о јавним набавкама и да је документује на прописан начин.

**Члан 12.**

За све што није регулисано овим Уговором примењиваће се одредбе Закона о облигационим односима, као и други важећи прописи који регулишу ову материју.

**Члан 13.**

Уговорне стране су сагласне да сва спорна питања у вези овог Уговора решавају споразумно, с тим да за решавање евентуалних спорова, који не буду решени мирним путем, уговара се надлежност Привредног суда у Краљеву.

**Члан 14.**

Потраживања из овог уговора не могу се уступати другим правним или физичким лицима, односно не могу на било који начин бити коришћења као средство обезбеђења према трећим лицима.

**Члан 15.**

Овај уговор ступа на снагу даном потписивања обе уговорне стране а закључује се на одрeђено време и важи до извршења предметног посла.

**Члан 16.**

Овај уговор сачињен је у 4 (четири) истоветна примерка, од којих свака уговорна страна задржава по два (два) примерка.

ЗА НАРУЧИОЦА ЗА ДОБАВЉАЧА

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_